Prečo to vlastne robíme?‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Tiež máte pocit, že sa dejú tisíce situácií v desiatkach príbehov? Dejú sa okolo nás a niekedy nás zasiahnu. Niektoré môžeme len prijať, s inými môžeme čosi robiť. Niektoré sa opakujú pravidelne, iné sú celkom nové. Niektoré sa týkajú viacerých, iné sú veľmi osobné. A k tomu všetkému si pridávame ďalšie situácie a príbehy z kníh, ktoré čítame. Prečo to vlastne robíme? Možno čítame preto, aby sme prekryli príbehy tohto sveta, ale možno čítame preto aby sme mu lepšie porozumeli. Možno je to niekedy tak a niekedy inak. Niekedy si dokonca situácie sami vytvárame.
## U nás v kníhkupectve
Tak napríklad my sme sa s príchodom jari rozhodli poprehadzovať pár pultov v kníhkupectve a priblížiť sa tak ku kaviarni. Ale možno je to naopak a kaviareň sa priblížila k nám. Príďte sa na to pozrieť.
V utorok podvečer budeme u nás v kníhkupectve, ale bude nás tam málo, lebo veľa z nás bude na Veľkom kultúrnom proteste. Považujeme za veľmi dôležité zúčastniť sa ho. Pridajte sa k nám.
Znova sa objavili nové zaujímavé knižky a my sme ich objednali a máme ich na pulte pre vás. Tak napríklad kniha Blízke veci, alebo Ohromní optimisti, ale aj staršia kniha V objatí živlov, a úplne nová kniha Magické destinácie.
Minulý týždeň sme u nás mali dve skvelé podujatia. Na jednom rozprávali Lucia Piussi a Peter Bálik o Patti Smith s Oliverom Rehákom. Na druhom uviedol do sveta knihu Studne mútne jej autor Peter Getting a podnietil tak búrlivú diskusiu. Podcast nájdete čoskoro na našej stránke.
Veľká noc je predo dvermi spolu s jarou. Rok sa akosi láme a svet sa kriví. Bolo by dobré si na chvíľu oddýchnuť a nabrať silu do všetkých zápasov, ktoré nás čakajú. V piatok budeme mať zatvorené, v sobotu otvorené, v nedeľu zatvorené a v pondelok tiež. No a ten ďalší víkend po veľkej noci v sobotu 11. 4. 2026 budeme mať zatvorené tiež, lebo budeme počítať knihy, aby sme vedeli na čom sme, budeme mať inventúru.
No a na záver ešte pridávame výber z článkov na našej stránke medziknihami.sk. Ako končia tyrani a prežívajú národy? Od učiteľa k Cimrmanovi, Zdeněk Svěrák má 90. Jáchym Topol sa rozprával s Beatricou Landovskou. Minulý týždeň odovzdali v Lipsku prestížnu literárnu cenu, ktorá patrí medzi najvýznamnejšie ocenenia v po nemecky písanom literárnom priestore. Myšlienka vytvoriť encyklopédiu zlozvykov sa v hlave konceptuálnej umelkyne Kateřiny Šedé rodila niekoľko rokov.
Tešíme sa na vás u nás v kníhkupectve.
Ak sa vám páči to, čo robíme, tu môžete podporiť neziskovku Art-fórum pre literatúru vašimi 2% z daní.
❤️ Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.